
ΤΕΥΧΟΣ ΔΕΥΤΕΡΟ 


Αρ. Φύλλου 804 


26 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση απόφασης συγκρότησης Υποεπιτροπής 
Ανθρωπίνων Πόρων με αριθ.14423/ΚΠΣ 160/ 


4.5.2001 (ΦΕΚ 536/τ.Β'/9.5.2001). 1 

Αύξηση ωρομισθίου του με σχέση εργασίας ιδιωτικού 
δικαίου, Ορισμένου Χρόνου, καλλιτεχνικού - διδα¬ 
κτικού προσωπικού του Κρατικού Ωδείου Θεσσα¬ 
λονίκης (Κ.Ω.Θ.). 2 

Συγκρότηση - σύσταση Επιτροπής του ΟΑΣΠ, για την 
ανασύνταξη των δελτίων αυτοψιών Α'βάθμιου και 
Β'βάθμιου μετασεισμικού ελέγχου των κτιρίων και 
καθορισμός αμοιβών των μελών της. 3 


Συγκρότηση και καθορισμός αποζημίωσης ομάδας 
εργασίας για την επανεξέταση του νομικού πλαισί¬ 
ου που διέπει τις εκπαιδευτικές άδειες του εκπαι¬ 
δευτικού προσωπικού της πρωτοβάθμιας και δευ¬ 
τεροβάθμιας εκπαίδευσης. 4 

Συγκρότηση και καθορισμός αποζημίωσης ομάδας 
εργασίας και καθορισμός αποζημίωσης για την 
επανεξέταση του νομικού πλαισίου που διέπει τις 
μεταθέσεις, αποσπάσεις και μετατάξεις του εκπαι¬ 
δευτικού προσωπικού της πρωτοβάθμιας και δευ¬ 
τεροβάθμιας εκπαίδευσης καθώς και τις προσλή¬ 
ψεις - μονιμοποιήσεις των ιδιωτικών εκπαιδευτικών. 5 
Τροποποίηση 2/4500/0022/14.2.2000 απόφασης 
Υπουργών Οικονομικών και Εργασίας και Κοινωνι¬ 


κών Ασφαλίσεων. 6 

Καθορισμός αποζημίωσης των μελών της Επιτροπής 
για τον εκσυγχρονισμό του καθεστώτος των οδι¬ 
κών εμπορευματικών μεταφορών στην Ελλάδα. ... 7 

Έγκριση κυκλοφορίας αυτόματου οργάνου ζύγισης 
8ρθθά ΑΘ8. 8 


Παράταση έγκρισης κυκλοφορίας των παρακάτω τύπων 
Ογκομετρητων Υγρών Καυσίμων που κατασκευάζει ο 
Ιταλικός Οίκος Ι30Ι1_ ΙπιρίαηΙί δ.ρ.Α. 

ΟΓΚΟΜΕΤΡΗΤΕΣ 13011. ΠΑΡΑΤΑΣΗ ΚΥΚΛΟ/ΡΙΑΣ 
ΤΩΝ ΟΓΚΟΜΕΤΡΗΤΩΝ 

ΤΥΠΟΙ ΟΓΚΟ/ΤΩΝ 

3ΒΜ75 μέχρι 31.7.2011 

ΒΜ 200 μέχρι 31.7.2011 

ΒΜ400 μέχρι 31.7.2011 


ΒΜ600 μέχρι 31.7.2011 

ΙΒΜ1000 μέχρι 31.7.2011 

Ι_ΒΜ 3000 μέχρι 31.7.2011. 9 


ΑΠΟΦΑΣΕΙ Σ 

Αριθ. 19879/ΚΠΣ 236 (1) 

Τροποποίηση απόφασης συγκρότησης Υποεπιτροπής 
Ανθρωπίνων Πόρων με αριθ.14423/ΚΠΣ 160/4.5.2001 
(ΦΕΚ 536/τ.Β'/9.5.2001). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 29 Ατού Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α') όπως 
συμπληρώθηκε με το άρθρο 27 του Ν. 2081/92 (ΦΕΚ 
154/Α") και τροποποιήθηκε με το άρθρο 1 παρ. 2α του Ν. 
2469/97 (ΦΕΚ38/Α'). 

2. Την υπ’ αριθμ. 27081/ΔΙΟΕ 540/27.7.2000 Κοινή Από¬ 
φαση του Πρωθυπουργού και του Υπουργού Εθνικής Οι¬ 
κονομίας «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 970/τ.Β'/3.8.2000). 

3. Το Ν. 2860/2000 «Διαχείριση, παρακολούθηση και 
έλεγχος του ΚΠΣ και άλλες διατάξεις» (ΦΕΚ 251/τ.Α'/ 
14.11.2000) και ειδικότερα το άρθρο 14 παρ. 3 εδ. β. 

4. Το Ν. 2874/2000 «Προώθηση της Απασχόλησης και 
άλλες διατάξεις» (ΦΕΚ 286/τ.Α'/29.12.2000). 

5. Τον καν. (ΕΚ) αριθ. 1260/99 του Συμβουλίου «Περί γε¬ 
νικών διατάξεων για τα διαρθρωτικά ταμεία». 

6. Τον Καν. (ΕΚ) 1784/99του Ευρωπαϊκού Κοινοβουλίου 
και του Συμβουλίου της 12ης Ιουλίου 1999 σχετικά με το 
Ευρωπαϊκό Κοινωνικό Ταμείο. 

7. Την υπ’ αριθμ. Ε(2000) 3405/28.11.2000 απόφαση της 
Επιτροπής των Ευρωπαϊκών Κοινοτήτων που αφορά την 
έγκριση του Κοινοτικού Πλαισίου Στήριξης για τις κοινοτι¬ 
κές διαρθρωτικές παρεμβάσεις στις περιφέρειες που 
υπάγονται στο στόχο αριθ. 1 στην Ελλάδα και ειδικότερα 
το Κεφ. 4 παρ. 3.1. 

8. Το Επιχειρησιακό Πρόγραμμα «Απασχόληση και 
Επαγγελματική Κατάρτιση». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Τα Επιχειρησιακά Προγράμματα του ΚΠΣ 2000 - 2006 
και την Κ.Π. «ΕθυΑΙ_»που εμπεριέχουν πόρους ΕΚΤ. 

10. Την υπ’ αριθμ. 1133 6/Γ ΚΠΣ 312/2.4.2001 Απόφαση του 
Υπουργού Εθνικής Οικονομίας,που αφορυ στη «Συγκρότηση 
της Επιτροπής Παρακολούθησης του ΚΠΣ 2000-2006». 

11. Την υπ’ αριθ. 14423/ΚΠΣ 160/4.5.2001 (ΦΕΚ 536/ 
τ.Β'/9.5.2001), Απόφαση του Υπουργού Εθνικής Οικονο¬ 
μίας, που αφορά στη «Συγκρότηση της Υποεπιτροπής Αν¬ 
θρωπίνων Πόρων». 

12. Το έγγραφο με αρ. πρωτ. 170851/18.6.2001 του 
Υπουργείου Εργασίας. 

13. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την τροποποίηση της απόφασης συγκρότησης της 
Υποεπιτροπής Ανθρωπίνων Πόρων με αριθ. 14423/ΚΠΣ 
160/4.5.2001 (ΦΕΚ 536/τ.Β'/9.5.2001), ως ακολούθως: 

1. Στο εδάφιο Βτης περίπτωσης 2 της παραγράφου υπό 
στοιχείο I, πριν από τις λέξεις ο «Διοικητής του Οργανι¬ 
σμού Απασχόλησης Εργατικού Δυναμικού (Ο.Α.Ε.Δ.)», 
προστίθενται οι λέξεις: 

«Ο Ειδικός Γραμματέας του ΥΠΕΘΟ για την Κοινωνία 
της Πληροφορίας». 

Μετά τις λέξεις «ο Διοικητής του Οργανισμού Απασχό¬ 
λησης Εργατικού Δυναμικού (Ο.Α.Ε.Δ.)» προστίθεται: 

«Ο Πρόεδρος του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.), 

Ο Πρόεδρος του Εθνικού Κέντρου Πιστοποίησης Δο¬ 
μών Σ.Ε.Κ. καιΣ.Υ.Υ. (Ε.ΚΕ.ΠΙΣ.)». 

2. Μετά το σημείο «Ως Μέλη της Υποεπιτροπής Ανθρωπί¬ 
νων Πόρων, οι οποίοι έχουν δικαίωμα ψήφου ορίζονται:»της 
περίπτωσης 2 της παραγράφου υπό στοιχείο I, προστίθεται: 

«Α. Ο αναπληρωτής Πρόεδρος της Επιτροπής Παρακο¬ 
λούθησης του ΚΠΣ, Γενικός Γραμματέας Επενδύσεων & 
Ανάπτυξης του ΥΠΕΘΟ». 

3. Τα εδάφια Α, Β, Γ της περίπτωσης 2 της παραγράφου 
υπό στοιχείο I, τροποποιούνται σε Β, Γ, Δ αντιστοίχως. 

4. Η περίπτωση με αριθμό 5 της παραγράφου υπό στοι¬ 
χείο I, διορθώνεται σε 3. 

Κατά τα λοιπά η απόφαση με αριθ. 14423/ΚΠΣ 160/ 
4.5.2001 (ΦΕΚ 536/τ.Β'/9.5.2001), παραμένει ως έχει. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 19 Ιουνίου 2001 

Ο ΥΦΥΠΟΥΡΓΟΣ 

ΧΡΗΣΤΟΣ ΑΣΤ. ΠΑΧΤΑΣ 
-♦- 

Αριθ. 2/30422/0022 (2) 

Αύξηση ωρομισθίου του με σχέση εργασίας ιδιωτικού δικαί¬ 
ου, Ορισμένου Χρόνου, καλλιτεχνικού - διδακτικού προ¬ 
σωπικού του Κρατικού Ωδείου Θεσσαλονίκης (Κ.Ω.Θ.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1.Τις διατάξεις: 

α) του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» όπως αυτό προστέθηκε με το άρ¬ 
θρο 27 του Ν.2081/1992 και τροποποιήθηκε με το άρθρο 
1 του Ν. 2469/1997. 


β) του Ν.Δ. 1445/1942 «Περί οργανώσεως και λειτουρ¬ 
γίας του Ωδείου Θεσσαλονίκης». 

γ) του άρθρου 16τουΝ. 1256/1982 «Για την πολυθεσία, 
τηνπολυαπασχόληση και την καθιέρωση ανωτάτου ορίου 
απολαβών στο Δημόσιο Τομέα». 

δ) του Ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/30.5.1997). 

ε) του Π.Δ. 370/1997 «Διατήρηση εποπτείας Νομικών 
Προσώπων Δημοσίου Δικαίου (Ν.Π.Δ.Δ.) από το Υπουρ¬ 
γείο Πολιτισμού» (ΦΕΚ 241/Τ.Α728.11.1997). 

στ) του Ν. 2470/1997 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς δια¬ 
τάξεις» (ΦΕΚ 40/τ.Α'/21.3.1997). 

ζ) τις διατάξεις του άρθρου 19, παράγραφος 2, του Ν. 
1876/1990 «Ελεύθερες συλλογικές διαπραγματεύσεις 
και άλλες διατάξεις». 

η) του άρθρου 29, παράγραφος 14 του Ν. 1943/1991, 
όπως προστέθηκε με το άρθρο 11, παράγραφος 4 του Ν. 
2026/1992. 

θ) του άρθρου 1 του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

ι) του άρθρου 40 του Ν. 849/1978, όπως συμπληρώθη¬ 
κε με το άρθρο 8 του Ν. 2129/1993. 

2. Την 2026439/3480/0022/30.5.1997 κοινή υπουργική 
απόφαση «Επέκταση των διατάξεων του Ν. 2470/1997 
στο προσωπικό με σχέση εργασίας ιδιωτικού δικαίου που 
απασχολείται στο δημόσιο, Ν.Π.Δ.Δ. και ΟΤΑ» (ΦΕΚ 
462/τ. Β76.6.1997). 

3. Την 2017922/2531 /0022/9.4.1996 κοινή απόφαση των 
Υπουργών Οικονομικών και Πολιτισμού «Αύξηση ωρομι¬ 
σθίου του με σχέση εργασίας ιδιωτικού δικαίου ορισμένου 
χρόνου - καλλιτεχνικού - διδακτικού προσωπικού του Κρα¬ 
τικού Ωδείου Θεσσαλονίκης» (ΦΕΚ254/τ. Γ/18.4.1996). 

4. Το γεγονός ότι από την απόφαση αυτή, προκαλείται 
ετήσια δαπάνη σε βάροςτου Κρατικού Προϋπολογισμού, 
ύψους ενενήντα επτά εκατομμυρίων, ογδόντα τριών χι¬ 
λιάδων, εξακοσίων ενενήντα οκτώ (97.083.698) δραχμών, 
για την κάλυψη της οποίας έχει εγγράφει πρόβλεψη στον 
προϋπολογισμό του Κ.Ω.Θ. για το έτος 2001 και στους 
ΚΑΕ 0212 και 0521. 

5. Το 16776/17.5.2000 έγγραφο της Περιφέρειας Κε¬ 
ντρικής Μακεδονίας. 

6. Την αριθ. 11187/12.5.2000 (ΦΕΚ 630/τ.Β'/12.5.2000) 
απόφαση του Πρωθυπουργού και της Υπουργού Εσωτε¬ 
ρικών, Δημόσιας Διοίκησης και Αποκέντρωσης για την 
ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης Λεωνίδα 
Τζανή και Κων/νο Κάίσερλή. 

7. Την 1039386/441/Α0006/2000 απόφαση του Πρωθυ¬ 
πουργού και Υπουργού Οικονομικών, περί ανάθεσης αρ¬ 
μοδιοτήτων στους Υφυπουργούς Οικονομικών, αποφασί¬ 
ζουμε: 

1. Καθορίζουμε, από 1.1.2001, την ωριαία αποζημίωση, 
του με σχέση εργασίας ιδιωτικού δικαίου ορισμένου χρό¬ 
νου καλλιτεχνικού - διδακτικού προσωπικού του Κρατικού 
Ωδείου Θεσσαλονίκης, στο ποσό των τεσσάρων χιλιάδων 
(4.000) δραχμών, για κάθε ώρα εργασίας, που πραγματο¬ 
ποιείται, προσαυξανόμενο με τις εκάστοτε αυξήσεις, που 
χορηγούνται στους μονίμους υπαλλήλους του Δημοσίου. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Το προσωπικό της ανωτέρω παραγράφου δικαιούται 
επίδομα εορτών Χριστουγέννων και Πάσχα και επίδομα 
αδείας, εφαρμοζομένωντων διατάξεωντης εργατικής νο¬ 
μοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2001 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΚΑΪΣΕΡΛΗΣ ΓΕΩΡΓΙΟΣ ΔΡΥΣ 
-♦- 

Αριθ. 2/29145/0022 (3) 

Συγκρότηση - σύσταση Επιτροπής του ΟΑΣΠ, για την 
ανασύνταξη των δελτίων αυτοψιών Α'βάθμιου και 
Β'βάθμιου μετασεισμικού ελέγχου των κτιρίων και κα¬ 
θορισμός αμοιβών των μελών της. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 5 του Ν. 1349/83 «Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ 52/τ.Α'/25.4.83). 

2. Τις διατάξεις του Κεφαλαίου Β' του Ν. 2690/99 (άρ¬ 
θρα 13 και 14) «Κύρωση του Κώδικα Διοικητικής Διαδικα¬ 
σίας και άλλες διατάξεις» (ΦΕΚ 45/τ.Α'/9.3.99). 

3. Τις διατάξεις του άρθρου 19του Ν. 2470/97 «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις» (ΦΕΚ 40/τ.Α'/ 2.3.97). 

4. Τις διατάξεις του άρθρου 3 του Ν. 1256/82 «Για την 
πολυθεσία την πολυαπασχόληση κ.λπ.», όπως ισχύουν. 

5. Τις διατάξεις του άρθρου 29Ατου Ν. 1558/85 (ΦΕΚ 
137/τ.Α'/85) που προστέθηκε, με το άρθρο 27 του Ν. 
2081/92 (ΦΕΚ 154/τ.Α'/92) όπως αντικαταστάθηκε με το 
άρθρο 1 παρ. 201 του Ν. 2469/97 (ΦΕΚ 38/τ.Α'/97) και το 
γεγονός ότι για την κάλυψη της δαπάνης που προκαλείται 
από τις διατάξεις της απόφασης αυτής ύψους 6.000.000 
δρχ. περίπου υπάρχει εγγεγραμμένη πίστωση στον Κ.Α. 
Ε. 0264 του προϋπολογισμού του ΟΑΣΠ οικ.έτους 2001. 

6. Το αριθμ.342/7.2.2001 έγγραφο του ΟΑΣΠ καθώς και 
την αριθμ. 2/17.1.2001 απόφαση του Διοικητικού Συμ¬ 
βουλίου του ΟΑΣΠ (289/2001 Συνεδρίαση). 

7. Το γεγονός ότι ο νέος νόμος γιατην ασφάλιση των κτι¬ 
ρίων έναντι σεισμού, που έχει προωθηθεί από το ΥΠΕΧΩ- 
ΔΕ στη Βουλή για ψήφιση, καθορίζει νέες διαδικασίες για 
τον Πρωτοβάθμιο και Δευτεροβάθμιο μετασεισμικό έλεγ¬ 
χο των κτιρίων. 

8. Την ανάγκη επεξεργασίας και παραγωγής νέων Δελ¬ 
τίων Αυτοψίας Πρωτοβάθμιου και Δευτεροβάθμιου ελέγ¬ 
χου και έκδοσης οδηγιών για τη χρήση τους. 

9. Την αριθμ. 2022002/2747/0022/2.4.97 εγκύκλιο του 
Υπουργείου Οικονομικών «Εφαρμογή των διατάξεων του 
Ν. 2470/97». 

10. Την αριθμ. Δ17α/10/30/Φ.2.2.1/23.5.2000 απόφαση 
«Ανάθεση αρμοδιοτήτων Υπουργού ΠΕΧΩΔΕ στους Υφυ¬ 
πουργούς ΠΕΧΩΔΕ Αθανάσιο Αλευρά και Ηλία Ευθυμιό- 
πουλο» (ΦΕΚ 664/τ.Β'/2000). 

11. Την αριθμ. 1039386/441/Α0006/21.4.2000 κοινή 


υπουργική απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών» (ΦΕΚ571/τ.Β'/2000), αποφασίζουμε: 

Α. Συγκροτούμε στον Οργανισμό Αντισεισμικού Σχεδια- 
σμού και Προστασίας (ΟΑΣΠ) Επιτροπή Συμβουλευτικού 
Χαρακτήρα, για την ανασύνταξη των δελτίων αυτοψιών 
Α'βάθμιου και Β'βάθμιου μετασεισμικού ελέγχου των κτι¬ 
ρίων αποτελούμενη από τους: 

1. Βλάχο Ιωάννη, πολ.μηχ/κό, μέλοςΔ.Σ./ΟΑΣΠ. 

2. Αργυρού Μαρία, Πολ.Μηχ/κότης ΥΑΣ/ΥΠΕΧΩΔΕ. 

3. Δανδουλάκη Μιράντα, Πολ.Μηχ/κό του ΟΑΣΠ. 

4. Δημοπούλου Ευγενία, Πολ.Μηχ/κότης ΥΑΣ/ΥΠΕΧΩΔΕ. 

5. Καβαλλάρη Χρήστο, Πολ.Μηχ/κότου ΟΑΣΠ. 

6. Κατσαντώνη Δημήτριο, Τεχνολόγο, Πολ.Μηχ/κό της 
ΥΑΣ/ΥΠΕΧΩΔΕ. 

7. Κλεάνθη Μαρία, Πολ.Μηχ/κότης ΥΑΣ/ΥΠΕΧΩΔΕ. 

8. Μπαρουτζόγλου Άννα, Αρχιτ.Μηχ/κό της ΥΑΣ/ΥΠΕ- 
ΧΩΔΕ. 

9. Παναγιωτοπούλου Διονυσία, Πολ.Μηχ/κότου ΟΑΣΠ. 

10. Πανουτσοπούλου Μαρία, Πολ.Μηχ/κότου ΟΑΣΠ. 

11. Τσάνα Γεώργιο, Τοπογράφο Μηχ/κό της ΥΑΣ/ΥΠΕ- 
ΧΩΔΕ. 

12. Χαστά Κων/νο, Τεχνολόγο Πολ.Μηχ/κό της ΥΑΣ/ 
ΥΠΕΧΩΔΕ. 

Η θητεία της Επιτροπής ορίζεται για ένα έτος, αρχόμε- 
νηαπότη δημοσίευση της παρούσας στην εφημερίδα της 
Κυβερνήσεως. 

Πρόεδρο της επιτροπής αυτής ορίζουμε τον Ιωάννη 
Βλάχο και Γραμματέατην υπάλληλο του ΟΑΣΠ, Αικατερί¬ 
νη Δημοπούλου του Κλάδου ΔΕ Δ/κού-Λογ/κού με ανα- 
πληρώτρια την Ευαγγελία Αθανασίου του ιδίου κλάδου. 

Β. Καθορίζου με τον αριθμό Συνεδριάσεων της παραπά¬ 
νω Επιτροπής σε 50 καθόλο το διάστημα της θητείας αυ¬ 
τής, με μέση διάρκεια κάθε Συνεδρίασης τεσσάρων ωρών 
και εκτός του κανονικού ωραρίου εργασίας. 

Η αποζημίωση των μελών και του Γραμματέα της ανω¬ 
τέρω Επιτροπής καθορίζεται σε 9.350 δρχ. κατά Συνε¬ 
δρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2001 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ ΑΘΑΝ. ΑΛΕΥΡΑΣ 

- ♦ - 

Αριθ. 2/25187/0022 (4) 

Συγκρότηση και καθορισμός αποζημίωσης ομάδας εργα¬ 
σίας για την επανεξέταση του νομικού πλαισίου που 
διέπει τις εκπαιδευτικές άδειες του εκπαιδευτικού 
προσωπικού της πρωτοβάθμιας και δευτεροβάθμιας 
εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 55 παρ. 4 του Ν. 1566/85 (Α' 167) «Δομή 
και λειτουργία της Α/θμιας και Β/θμιας Εκπ/σης». 

β) Του άρθρου 2 παραγρ. 25 του Ν. 2621/98 (Α' 136) 
«Ρύθμιση θεμάτων οργάνωσης και λειτουργίας των Τε¬ 
χνολογικών Εκπαιδευτικών Ιδρυμάτων και άλλες διατά¬ 
ξεις». 

γ) Του άρθρου 19 του Ν. 2470/97 (Α'40) «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις». 

δ) Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

ε) Του άρθρου 29Ατου Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 και αντικαταστάθηκε 
με το άρθρο 1 του Ν. 2469/97. 

στ) Τηςαριθμ. 1039386/441/Α0006/2000 κοινής απόφα¬ 
σης του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (Β' 571). 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού του ΥΠ.Ε.Π.Θ. ύψους δρχ. 4.400.000 που θα 
καλυφθεί από την πίστωση του ΚΑΕ 0515 του Φ. 19-220, οι¬ 
κονομικού έτους 2001. Γιατα επόμενα έτη 2002-2005 δεν 
προκαλείται δαπάνη και 

3. Την ανάγκη επανεξέτασης του νομικού πλαισίου που 
διέπει τις εκπαιδευτικές άδειες του εκπαιδευτικού προ¬ 
σωπικού πρωτοβάθμιας και δευτεροβάθμιας εκπαίδευ¬ 
σης, αποφασίζουμε: 

1. Συγκροτούμε ομάδα εργασίας που αποτελείται από 
τους: 

α) Μαρία Χριστοπούλου, καθηγήτρια, Ειδικό Συνεργά¬ 
τη του ΥΠΕΠΘ, ως πρόεδρο. 

β) Ιωάννη Ιωάννου, Ειδικό Σύμβουλο του ΥΠΕΠΘ, ως μέ¬ 
λος. 

γ) Παύλο Γούση, Ειδικό Σύμβουλο του ΥΠΕΠΘ, ως μέ¬ 
λος. 

δ) Παγώνα Τσιμπούκη, Γενική Διευθύντρια Διοίκησης 
Πρωτοβάθμιας καιΔευτεροβάθμιας Εκπαίδευσης, ως μέ¬ 
λος. 

ε) Εμμανουήλ Βολακάκη, Διευθυντή Προσωπικού Πρω¬ 
τοβάθμιας Εκπαίδευσης, ως μέλος. 

στ) Ευάγγελο Γιαλεσάκη, Διευθυντή Προσωπικού Δευ¬ 
τεροβάθμιας Εκπαίδευσης, ως μέλος, 
ζ) Δημήτριο Δαμιανίδη, Καθηγητή, ως μέλος, 
η) Αναστάσιο Παπαχαραλάμπους, Δάσκαλο, ως μέλος, 
θ) Δημήτριο Καρλάφτη, Καθηγητή, ως μέλος, 
ι) Γεώργιο Γούση, Δάσκαλο, ως μέλος, 
ια) Τύπα Γεώργιο, Μόνιμο Πάρεδρο Δημοτικής Εκπ/σης 
ως Εκπρόσωπο του Παιδαγωγικού Ινστιτούτου, ως μέ¬ 
λος. 

ιβ) Δάλκο Γεώργιο, Φιλόλογο Πάρεδρο με θητεία ως Εκ¬ 
πρόσωπο του Παιδαγωγικού Ινστιτούτου, ως μέλος. 

ιγ) Απόστολο Πασχαλίδη, Τμηματάρχη στη Διεύθυνση 
Μεταπτυχιακών Σπουδών και Έρευνας, ως μέλος, 
ιδ) Θωμά Μπάκα, Σχολικό Σύμβουλο, ως μέλος, 
ιε) Θωμά Ακριτίδη, Καθηγητή ως εκπρόσωπο της Ομο¬ 
σπονδίας Λειτουργών Μέσης Εκπ/σης, ως μέλος. 

ιστ) Κόκκινο Χαράλαμπο, ως εκπρόσωπο Διδασκαλικής 
Ομοσπονδίας Ελλάδας, ως μέλος. 

ιζ) Γιαννακάκο Βασίλειο, Δ/ντή 6ου Ε.Λ. Αιγάλεω, ως μέ¬ 
λος. 


Γ ραμματέα της ομάδας ορίζουμε τον Γ εώργιο Χονδρο- 
νάσιο, Φιλόλογο, Συνεργάτη στο Γ ραφείο του Υφυπουρ¬ 
γού Εθνικής Παιδείας και Θρησκευμάτων. 

2. Έργο της ομάδας είναι η επανεξέταση του νομικού 
πλαισίου που διέπει τις εκπαιδευτικές άδειες του εκπαι¬ 
δευτικού προσωπικού της πρωτοβάθμιας και δευτερο¬ 
βάθμιας εκπαίδευσης (κριτήρια, προϋποθέσεις, διαδικα¬ 
σία) και η υποβολή του πορίσματος με τη μορφή νομικού 
κειμένου. 

3. Καθορίζουμε μηνιαία αποζημίωση 80.000 δρχ. για τον 
Πρόεδρο και 60.000 δρχ. για τα Μέλη και τον Γραμματέα 
της ως άνω ομάδας εργασίας και με την προϋπόθεση ότι 
θα πραγματοποιούνται τουλάχιστον 4 συνεδριάσεις το 
μήνα. Σε περίπτωση πραγματοποίησης λιγότερων συνε¬ 
δριάσεων η ανωτέρω αποζημίωση περιορίζεται αναλό- 
γως. 

4. Ειδικότερα στους δημοσίους λειτουργούς και υπαλ¬ 
λήλους - μέλη της ομάδας η παραπάνω αποζημίωση θα 
καταβάλλεται εφόσον συμμετέχουν στις συνεδριάσεις 
που πραγματοποιούνται, εκτός ωραρίου εργασίας. 

5.0 ι εργασίες της ομάδας αρχίζουν την 5η Φεβρουάρι¬ 
ου 2001 και ολοκληρώνονται μέσα σε τέσσερις (4) μήνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2001 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 2/33967/0022 (5) 

Συγκρότηση και καθορισμός αποζημίωσης ομάδας εργα¬ 
σίας και καθορισμός αποζημίωσης για την επανεξέτα¬ 
ση του νομικού πλαισίου που διέπει τις μεταθέσεις, 
αποσπάσεις και μετατάξεις του εκπαιδευτικού προ¬ 
σωπικού της πρωτοβάθμιας και δευτεροβάθμιας εκ¬ 
παίδευσης καθώς καιτις προσλήψεις - μονιμοποιήσεις 
των ιδιωτικών εκπαιδευτικών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 55 παρ. 4 του Ν. 1566/85 (Α' 167) «Δομή 
και λειτουργία της Α/θμιας και Β/θμιας Εκπ/σης». 

β) Του άρθρου 2 παραγρ. 25 του Ν. 2621/98 (Α' 136) 
«Ρύθμιση θεμάτων οργάνωσης και λειτουργίας των Τε¬ 
χνολογικών Εκπαιδευτικών Ιδρυμάτων και άλλες διατά¬ 
ξεις». 

γ) Του άρθρου 19του Ν. 2470/97 (Α'40) «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις». 

δ) Του άρθρου 40 του Ν. 849/78, όπως συμπληρώθηκε 
με το άρθρο 8του Ν. 2129/93. 

ε) Του άρθρου 29Ατου Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 και αντικαταστάθηκε 
με το άρθρο 1 του Ν.2 469/97. 
στ) Της αριθμ. 1039386/441/Α0006/2000 κοινής απόφα- 

σηςτου Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (Β' 571). 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού του ΥΠ.Ε.Π.Θ. ύψους δρχ. 2.960.000 που θα 
καλυφθεί από την πίστωση τουΚΑΕ0515τουΦ.19-220, οι¬ 
κονομικού έτους 2001. Για τα επόμενα έτη 2002-2005 δεν 
προκαλείται δαπάνη και 

3. Την ανάγκη επανεξέτασης του νομικού πλαισίου που 
διέπειτις μεταθέσεις, αποσπάσεις και μετατάξεις του εκ¬ 
παιδευτικού προσωπικού πρωτοβάθμιας και δευτερο¬ 
βάθμιας εκπαίδευσης καθώς και τις προσλήψεις - μονι¬ 
μοποιήσεις των ιδιωτικών εκπαιδευτικών, αποφασίζου¬ 
με: 

1. Συγκροτούμε ομάδα εργασίας που αποτελείται από 
τους: 

α) Μανόλη Τρανούδη, Ειδικό Συνεργάτη του ΥΠΕΠΘ, 
ως πρόεδρο. 

β) Ιωάννη Ιωάννου, Ειδικό Σύμβουλο του ΥΠΕΠΘ, ως μέ¬ 
λος. 

γ) Δημήτριο Κίτσιο, Προϊστάμενο της Α' Διεύθυνσης 
Δευτεροβάθμιας Εκπαίδευσης και Πρόεδρο του ΚΥΣΔΕ, 
ως μέλος. 

δ) Κωνσταντίνο Χουλιάρα, Προϊστάμενο Πρωτοβάθ¬ 
μιας Εκπαίδευσης Γ Αθηνών και Πρόεδρο του ΚΥΣΠΕ, ως 
μέλος. 

ε) Παγώνα Τσιμπούκη, Γενική Διευθύντρια Διοίκησης 
Πρωτοβάθμιας και Δευτεροβάθμιας Εκπαίδευσης, ως μέ¬ 
λος. 

στ) Εμμανουήλ Βολακάκη, Διευθυντή Προσωπικού 
Πρωτοβάθμιας Εκπαίδευσης, ως μέλος. 

ζ) Ευάγγελο Γιαλεσάκη, Διευθυντή Προσωπικού Δευτε¬ 
ροβάθμιας Εκπαίδευσης, ως μέλος. 

η) Δημήτριο Βάλλα, Διευθυντή Ξένων και Μειονοτικών 
Σχολείων, ως μέλος. 

θ) Πολυζώη Μπαμπούρα, Δάσκαλο, εκπρόσωπο Διδα¬ 
σκαλικής Ομοσπονδίας Ελλάδος, ως μέλος. 

ι) Κωνσταντίνο Μπόϊκο, Καθηγητή, εκπρόσωπο Ομο¬ 
σπονδίας Λειτουργών Μέσης Εκπαίδευσης, ως μέλος. 

ια) Πολυζώη Ζιά, Δ/ντή 1ου Λυκείου Πετρούπολης, ως 
μέλος. 

Γραμματέατης ομάδας εργασίας ορίζουμε την Παναγι- 
ούλα Τόλιου, Φιλόλογο, αποσπασμένη στο Γραφείο του 
Υφυπουργού Εθνικής Παιδείας και Θρησκευμάτων. 

2. Έργο της ομάδας εργασίας είναι η επανεξέταση του 
ισχύοντος νομικού πλαισίου για τις μεταθέσεις, αποσπά¬ 
σεις και μετατάξεις του εκπαιδευτικού προσωπικού της 
πρωτοβάθμιας και δευτεροβάθμιας εκπαίδευσης καθώς 
και η πρόσληψη - μονιμοποίηση των ιδιωτικών εκπαιδευ¬ 
τικών στη δημόσια εκπαίδευση και η υποβολή του πορί¬ 
σματος με τη μορφή νομικών κειμένων. 

3. Καθορίζουμε μηνιαία αποζημίωση 80.000 δρχ. για τον 
Πρόεδρο και 60.000 δρχ. για τα Μέλη και τον Γραμματέα 
της ως άνω ομάδας εργασίας και με την προϋπόθεση ότι 
θα πραγματοποιούνται τουλάχιστον τέσσερεις (4) συνε¬ 
δριάσεις το μήνα. Σε περίπτωση πραγματοποίησης λιγό- 
τερων συνεδριάσεων η ανωτέρω αποζημίωση περιορίζε¬ 
ται αναλόγως. 

4. Ειδικότερα στους δημοσίους λειτουργούς και υπαλ¬ 


λήλους - μέλη της ομάδας αυτής η παραπάνω αποζημίω¬ 
ση θα καταβάλλεται εφόσον συμμετέχουν στις συνε¬ 
δριάσεις που πραγματοποιούνται, εκτός ωραρίου εργα¬ 
σίας. 

5. Οι εργασίες της ομάδας αρχίζουν την 5η Φεβρουά¬ 
ριου 2001 και ολοκληρώνονται μέσα σε τέσσερις (4) μή¬ 
νες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2001 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 2/26864/0022 (6) 

Τροποποίηση 2/4500/0022/14.2.2000 απόφασης Υπουρ¬ 
γών Οικονομικών και Εργασίας και Κοινωνικών Ασφα¬ 
λίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. - α) του Ν. 1558/85 «Κυβέρνηση και Κυβερνητικά Όρ¬ 
γανα» 

β) του Ν. 2685/99 «Κάλυψη δαπανών μετακινούμενων 
υπαλλήλων κ.α.διατάξεις» (ΦΕΚ35/τ. Α'). 

2. - Την αριθμ. 2/54865/0022/99, εγκύκλιο του Υπ.Οικο¬ 
νομικών. 

3- Την αρ.2/4500/0022/14.2.2000 απόφασή μας (ΦΕΚ 
285 τ.Α'), όπως τροποποιήθηκε με την 2/45856/0022/ 
30.6.2000. 

4. - Την αριθμ. 6/2.2.2001 απόφαση του ΔΣτου ΟΕΕ και 
το αριθμ. 2124/5.4.2001 έγγραφό του. 

5. -Τις υπηρεσιακές ανάγκες του ΟΕΕ. 

6. -Την αριθμ. 1039386/441/Α0006/21.4.2000 ΚΥΑ «Ανά¬ 
θεση αρμοδιοτήτων Υπουργού Οικονομικών στουςΥφυ- 
πουργούς Οικονομικών». 

7. - Την αριθμ. 2/80345/0004/99 ΚΥΑ μεταβίβασης εξου¬ 
σίας υπογραφής αποφάσεων στο Γεν. Γραμματέα Δημ. 
Πολιτικήςτου Υπ. Οικονομικών και στους Γ εν. Γ ραμματείς 
των Υπουργείων (ΦΕΚ 2040/Β'). 

8. - Το γεγονός ότι, από την απόφαση αυτή προκαλείται 
ελάχιστη επιπλέον δαπάνη σε βάρος του προϋπολογι¬ 
σμού του Ο.Ε.Ε., αποφασίζουμε: 

Τροποποιούμε την αριθμ. 2/4500/0022/2000 απόφαση 
μας από 1.1.2001 κατά το μέρος που αφορά: 

Α.τηνπαράγρ. 1 (ΜΟΝΙΜΟΙ ΥΠΑΛΛΗΛΟΙ) περιπτ. (α) και 
καθορίζουμε ανώτατο αριθμό ημερών εκτός έδρας, ανά 
υπάλληλο των κατωτέρω κατηγοριών υπαλλήλων του 
ΟΕΕ ως εξής: 

Α) ΚΛΑΔΩΝ: ΠΕ2, Τεχνικού και ΤΕ7 Υπομ/κων κατά μή¬ 
να ως εξής: 

Ιανουάριο, Φεβρουάριο, Μάιο: 9 ημέρες αντί 7 και 10 
ημέρες αντίστοιχα Ιούνιο, Ιούλιο, Αύγουστο, Σεπτέμβριο: 
12 ημέρες αντί 15 Οκτώβριο, Νοέμβριο, Δεκέμβριο 9 ημέ¬ 
ρες αντί 8. 

Β) Την περίπτωση (α) της παράγρ. 2 (ΥΠΑΛΛΗΛΟΙ ΜΕ 

ΣΧΕΣΗ ΕΡΓΑΣΙΑΣ ΙΔ.ΔΙΚΑΙΟΥΑΟΡ.ΧΡΟΝΟΥ) αναμορφώ¬ 
νοντας τις ειδικότητες και τον αριθμό ως ακολούθως: 

1 ΠΕΑρχιτ. Μηχανικός 

2 ΠΕ Μηχανικοί 
1 ΤΕ Λογ/κού 

1 ΤΕ φωτογρ. και καλλιτεχνικής δραστηριότητας 
7 ΠΕ, ΔΕΔ/κοί 

Κατά τα λοιπά ισχύει η 2/4500/0022/2000 απόφασή μας 
όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουρ. Εργασίας και 
Υπουργείου Οικονομικών Κοινωνικών Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

-♦- 

Αριθ. 2/31112/0022 (7) 

Καθορισμός αποζημίωσης των μελών της Επιτροπής για 
τον εκσυγχρονισμό του καθεστώτος των οδικών εμπο- 
ρευματικών μεταφορών στην Ελλάδα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 .Τις διατάξεις: 

α. Του Ν.Δ. 638/70 «Περί ιατρικής εξετάσεως των οδη¬ 
γών αυτοκινήτων κ.λπ.», άρθρο 2 (όπως τροποποιήθηκε 
και συμπληρώθηκε με τους Νόμους 771/78, 823/78, 
1959/91, 2366/95, 2465/97, 2671/98 και 2801/2000 και 
ισχύει σήμερα). 

β. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» όπως αυτό προστέθηκε με το άρ¬ 
θρο 27 του Ν. 2801/92 και αντικαταστάθηκε με την παρά¬ 
γραφο 2ατου άρθρου 1 του Ν. 2469/1997. 

γ. Του άρθρου 19 του Ν. 2470/1997 «Αναμόρφωση μι¬ 
σθολογίου του Προσωπικού της Δημόσιας Διοίκησης και 
άλλες συναφείς διατάξεις» και 
δ. Του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών» του Ν. 2578/98, όπως 
τροποποιήθηκε με την παράγραφο 1 του άρθρου 10 του 
Ν. 2801/2000. 

ε) Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

2. Τις αποφάσεις με αριθμούς: 

α) 2/80345/0004/8.11.99 ΚΥΑ «Μεταβίβαση εξουσίας 
υπογραφής σύμφωνα με το άρθρο 7, παρ. 1 του Ν. 
1943/91 και 

β) Β1/10849/851/13.2.2001 του Υπουργού Μεταφορών 
και Επικοινωνιών «Συγκρότηση Επιτροπής για τον εκσυγ¬ 
χρονισμό του καθεστώτος των οδικών εμπορευματικών 
μεταφορών στην Ελλάδα».(ΦΕΚ 226 Β76.3.2001), όπως 
τροποποιήθηκε με την Β1/18945/1439/21.3.2001 όμοια. 

3. Την ανάγκη καθορισμού αποζημίωσης για τα μέλη 
της παραπάνω Επιτροπής Εργασίας. 

4. Το γεγονός ότι απάτην εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού, καθόσον αυτή θα βαρύνειτις 
πιστώσεις του Ειδικού Λογαριασμού του ΝΔ 638/70 που 


τηρεί το Υπουργείο Μεταφορών και Επικοινωνιών στην 
Εθνική Τράπεζα της Ελλάδας (αριθμ.λογαριασμού 
040/541077-03), αποφασίζουμε: 

1. Καθορίζουμε μηνιαία αποζημίωση για τον Πρόεδρο, 
τα μέλη και τη γραμματέα της Επιτροπής για τον εκσυγ¬ 
χρονισμό του καθεστώτος των οδικών εμπορευματικών 
μεταφορών στην Ελλάδα, που συγκροτήθηκε με την από¬ 
φαση του Υπουργού Μεταφορών και Επικοινωνιών αριθ. 
Β1/10849/851/13.2.2001 όπως τροποποιήθηκε με την 
αριθ. Β 1/18945/1439/21.3.2001 ομοία ως εξής: 

α. Για τον Πρόεδρο το ποσό 250.000 (διακοσίων πενή¬ 
ντα χιλ.) δραχμών 

β. Για τα μέλη το ποσό 200.000 (διακοσίων χιλιάδων) 
δραχμών. 

γ. Για τη Γραμματέα το ποσό 150.000 (εκατόν πενήντα 
χιλ.) δραχμών. 

Η μηνιαία αυτή αποζημίωση θα καταβάλλεται στους δι¬ 
καιούχους της Επιτροπής εκσυγχρονισμού του καθεστώ¬ 
τος οδικών εμπορευματικών μεταφορών στην Ελλάδα, 
που συμμετείχαν σε τουλάχιστον τέσσερις (4) συνεδριά¬ 
σεις της επιτροπής το μήνα. Εάν κάποιο μέλος της Επι¬ 
τροπής συμμετάσχει σε λιγότερες από τέσσερις (4) συ¬ 
νεδριάσεις, θα λαμβάνει το αντίστοιχο ποσό που αντι¬ 
στοιχεί στον αριθμό συνεδριάσεων που συμμετείχε. 

2. Το έργο των μελών της παραπάνω Επιτροπής, όπως 
αυτό προσδιορίζεται στην αριθμ. Β1/10849/851/ 
13.2.2001 απόφαση του Υπουργού Μεταφορών και Επι¬ 
κοινωνιών, θα πιστοποιείται, στο τέλος κάθε μήνα, με βε¬ 
βαίωση του Προέδρου της Επιτροπής. 

4. Η προκαλούμενη, από τις διατάξεις της παρούσας 
απόφασης, δαπάνη θα βαρύνει τις πιστώσεις του προϋ¬ 
πολογισμού εξόδων του ειδικού λογαριασμού αριθμ. 
541077-03 (που τηρεί το Υπ.Μ.& Ε. στην Ε.Τ.Ε. και θα 
ανέλθει, στο ποσό των επτά εκατομμυρίων διακοσίων χι¬ 
λιάδων (7.200.000) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Μεταφορών 

Υπουργείου Οικονομικών και Επικοινωνιών 

ΙΩΑΝΝΗΣ ΚΟΥΣΟΥΛΑΚΟΣ ΓΙΑΝΝΗΣ ΜΑΝΙΑΤΗΣ 

-♦- 

Αριθ. Φ2-674 (8) 

Έγκριση κυκλοφορίας αυτόματου οργάνου ζύγισης 
Βρθθά ΑΩ8. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1.- Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/τ.Α'/26.7.1985). 

2 - Τις διατάξεις του Π.Δ.397/88 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988). 

3 - Τις διατάξεις του Π.Δ. 524/78 «Περί Κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδιτου Διεθνούς Συ¬ 
στήματος Μέτρων και Σταθμών». 

4.- Το Π.Δ. 27/96 (ΦΕΚ 19/τ.Α'/1.2.96) «Συγχώνευση 

Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου». 

5.-Το Π.Δ. 57/96 «Σύσταση Γεν. Γραμματείας Εμπορίου 
στο Υπουργείο Ανάπτυξης και καθορισμός των αρμοδιο¬ 
τήτων της». (ΦΕΚ 51/τ.Α'/18.3.96). 

6 - Το άρθρο 28α της Υπουργικής Απόφασης Φ3/2587/ 
78 «Περί Κωδικοποιήσεως αποφάσεων επί των Μέτρων 
καιΣταθμών» (ΦΕΚ70/τ.Β'/26.1.79), όπως τροποποιήθηκε 
μετηνΥ.Α. Β1/15073/86 (ΦΕΚ 846/τ.Β'/4.12.86). 

7. - Την απόφαση Β3-135/26.7.2000 σχετικά εξουσιοδό¬ 
τηση για υπογραφή εγγράφων με εντολή Υφυπουργού. 

8 . - Το πιστοποιητικό έγκρισης με αριθμοί 10.16-99.09/ 
18.8.1999 του Γερμανικού Φυσικοτεχνικού Ινστιτούτου 
ΡΤΒ. 

9. -Τις από 2.8.2000 και 8.5.2001 αιτήσεις της εταιρείας 
ΑΤΖΕΜΙΑΝ (Μομφεράτου 76,114 74 Αθήνα), αποφασί¬ 
ζουμε: 

1 - Εγκρίνουμε την κυκλοφορία στην Ελλάδα του ηλε- 
κτρομηχανικού ζυγού, με αυτόματη εξισορρόπηση, τοπο¬ 
θετημένου επί σταθερής βάσης, με μοχλικό σύστημα ή 
χωρίς μοχλικο σύστημα δρθβό Α08, το οποίο κατασκευά¬ 
ζεται από τον Οίκο ΒΜΗ ΟΙιΐΌηοε ΒίοάαιτΙεοη ΟητόΗ και 
εισάγονται στη χώρα μας από την εταιρεία ΑΤΖΕΜΙΑΝ. 

2. - Α.Τεχνικά χαρακτηριστικά του ζυγιστηρίου δροοά 
Α08 

Μεγίστη δυναμικότητα Μαχ: Μαχ > 10 Ι <9 

Ελάχιστη δυναμικότητα Μίη: >200 0 

Αριθμ.Υποδιαιρέσεων π: < 6000 

Υποδιαίρεση: >2 0 

3. - Για την εξακρίβωση της ταυτότητας των οργάνων 
αυτών, πρέπει να αναγράφονται επ’ αυτών κατάτρόποευ- 
κρινή, ευανάγνωστο και ανεξίτηλο και σε σημείο που να 
διακρίνονται καλά, οι εξής ενδείξεις: 

α) Το σήμα ή το όνομα του κατασκευαστή, 

β) Ο τύπος του ζυγού, 

γ) Ο κωδικός σφράγισης λογισμικού, 

δ) Η μεγίστη δυναμικότητα, 

ε) Η υποδιαίρεση, 

στ) Η ελάχιστη δυναμικότητα, 

ζ) Το μέγιστο απόβαρο, 

η) Ο αριθμός σειράς, 

θ) Ο αριθμός εγκρίσεως στην Ελλάδα, ήτοι: Φ2- 
674/12.6.2001 του Υπουργείου Ανάπτυξης. 

4. - Η νομιμοποίηση της λειτουργίας των ζυγών αυτών, 
γίνεται με την επικόλληση από την Αρμόδια Αρχή των ση¬ 
μάτων του Λογικού και Περιοδικού Ελέγγου Μέτρων και 
Σταθμών, σύμφωνα με τις ισχύουσες διατάξεις 

5. - Μετά τον έλεγχο θα πρέπει να προστατευθούν επι- 
σήμωςτα δεδομένα του ζυγού, οι συντελεστές ρύθμισης 
και το πρόγραμμα αξιολόγησης συμπεριλαμβανομένων 
των κριτηρίων σταματήματος για την κατάσταση εξισορ- 
ρόπησης. Επίσης, η πρόσβαση μέσω ενός ειδικού κωδι¬ 
κού δεν είναι επιτρεπτή. 

Γι’ αυτό το σκοπό πρέπει να υπάρχει μία «δικλείδα λογι¬ 
σμικού», η οποία καταμετρά κάθε επέμβαση στο πρό¬ 
γραμμα ρύθμισης μέσω ενός μετρητή, ο οποίος δεν είναι 
δυνατό να μηδενιστεί. Η ένδειξη του μετρητή εμφανίζεται 
ως τιμή βαθμονόμησης και μπορεί κατά τη βαθμονόμηση 
να συγκριθεί με την ένδειξη που φαίνεται πάνω στο πλα¬ 
κίδιο του ζυγού. 

6 . - Η έγκριση αυτή μπορεί να ανακληθεί με απόφασή 


μας, εφόσον διαπιστωθεί από την αρμόδια αρχή ότι δεν 
πληρούνται οι νόμιμες προϋποθέσεις και απαιτήσεις, 
ύστερα από αιτιολογημένης απόφασης της Υπηρεσίας 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2001 

Με εντολή Υπουργού 
Ο Διευθυντής 
ΧΡ. ΔΗΜΗΤΡΑΚΟΠΟΥΛΟΣ 

-♦- 


Αριθ. Φ2-933 (9) 

Παράταση έγκρισης κυκλοφορίας των παρακάτω τύπων 
Ογκομετρητων Υγρών Καυσίμων που κατασκευάζει ο 
Ιταλικός Οίκος ΙδΟΙΕ ΙπιρίαηΙί δ.ρ.Α. 

ΟΓΚΟΜΕΤΡΗΤΕΣ 15011. ΠΑΡΑΤΑΣΗ ΚΥΚΛΟ/ΡΙΑΣ 
ΤΩΝ ΟΓΚΟΜΕΤΡΗΤΩΝ 


ΤΥΠΟΙ ΟΓΚΟ/ΤΩΝ 

5ΒΜ75 

ΒΜ 200 

ΒΜ400 

ΒΜ600 

ΙΒΜ1000 

Ι_ΒΜ 3000 


μέχρι 31.7.2011 
μέχρι 31.7.2011 
μέχρι 31.7.2011 
μέχρι 31.7.2011 
μέχρι 31.7.2011 
μέχρι 31.7.2011 


Ο ΥΠΟΥΡΓΟΣ ΑΝΑΠΤΥΞΗΣ 


Έχοντας υπόψη: 

1. - Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/τ.Α'/26.7.1985). 

2. - Τις διατάξεις του Π.Δ. 397/88 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988). 

3. -Τις διατάξεις του Π.Δ. 524/78 «Περί Κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 

4. - Το Π.Δ. 27/96 (ΦΕΚ 19/τ.Α'/1.2.96) «Συγχώνευση 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου». 

5. - Το Π.Δ. 57/96 «Σύσταση Γ εν. Γ ραμματείας Εμπορίου 
στο Υπουργείο Ανάπτυξης και καθορισμός των αρμοδιο¬ 
τήτων της». (ΦΕΚ 51/τ.Α'/18.3.96). 

6 . - Το άρθρο 28 της Υπουργικής Απόφασης Φ3/2587/78 
«Περί Κωδικοποιήσεως αποφάσεων επί των Μέτρων και 
Σταθμών» (ΦΕΚ 70/τ.Β'/26.1.79), όπως τροποποιήθηκε με 
τηνΥ.Α. Β1/15073/86 (ΦΕΚ 846/τ.Β'/4.12.86). 

7. - Την απόφαση Β3-135/26.7.2000 σχετικά εξουσιοδό¬ 
τηση για υπογραφή εγγράφων με εντολή Υφυπουργού. 

8 . -Τις με αριθμ Κυρίες εγκρίσεις Ε.Ο.Κ. ϋ 81/5.243. 
19/10.7.1981, ϋ 81/5.243.20/10.7.1981, ϋ 81/5.243.22/ 
10.7.1981 Ό 81/5.243.23/10.7.1981, Ό 81/5.243.24/ 
10.7.1981 και ϋ 81/5.243.25/10.7.1981 με τις αντίστοιχες 
προσθήκες 5, 4, 4, 4, 3 και 3 των ανωτέρω εγκρίσεων του 
Ομοσπονδιακού Φυσικο-Τεχνικού Ιδρύματος Γερμανίας 
(Ρ.Τ.Β) 

9. -Την από 31.5.2001 αίτηση της ατομικής εταιρείας 
ΟίνΑΟΟΝ/ΟΡνν Ε.δ ΗθΙΙαε ( Μελαντιας 58Α -117 44 Αθή¬ 
να τηλ 9011847), αποφασίζουμε: 

1.- Την παράταση της έγκρισης κυκλοφορίας στην Ελ¬ 
λάδα των τύπων των Ογκομετρητων Υγρών Καυσίμων 

13011- που αναφέρονται λεπτομερώς εις το θέμα και έχουν 
εγκριθεί με την Φ2-792/12.7.2000. 

2- Η έγκριση αυτή ισχύει μέχρι τις 31.7.2011. 

Τους ανωτέρω Ογκομετρητές Υγρών Καυσίμων αντι¬ 
προσωπεύει στην Ελλάδα η ατομική εταιρεία ΟίνΑ- 
ΟΟΝ/ΟΡνν Ε3 ΗθΙΙαε (Μελαντιας 58Α 11744 Αθήνα τηλ. 
9011847). 

3. - Παραμένουν σε ισχύ οι υπόλοιποι οροί που αναφέ- 
ρονται στην εγκριτική απόφαση μας Φ2-792/12.7.2000. 

4. - Εις το εξής οι ανωτέρω Ογκομετρητες Υγρών Καυσί¬ 


μων που αναφέρονται εις το θέμα μετά την ημερομηνία 
31-7-2001 θα φέρουν τον αριθμό έγκρισης Φ2-933/ 
12.6.2001 του Υπουργ. Ανάπτυξης, Γεν. Γραμμ. Εμπορί¬ 
ου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2001 
Με εντολή Υπουργού 
Ο Διευθυντής 
ΧΡ. ΔΗΜΗΤΡΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




